

 **Ministerul Mediului**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Mehedinţi** |

 Nr:

**Decizia etapei de încadrare**

Proiect

Ca urmare a solicitării de emitere a acordului de mediu adresate de ALPHA CONSTRUCT SISTEM S.A., cu sediul în localitatea Drobeta Turnu Severin, Bulevardul Nicolae Iorga, nr.2, judeţul Mehedinţi, înregistrată la APM Mehedinţi cu nr. 7796 din 03.06.2019 și a completărilor înregistrate la Agenția pentru Protecția Mediului Mehedinți cu nr. 646 din 20.01.2020, în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare, autoritatea competentă pentru protecţia mediului APM Mehedinţi decide, ca urmare a consultărilor desfăşurate în cadrul şedinţei Comisiei de analiză tehnică din data de 23.01.2020 că proiectul “Construire iaz piscicol ALPHA prin exploatarea nisipului şi pietrişului” propus a fi amplasat în extravilanul comunei Husnicioara, satele Hinova, numere cadastrale 52775, 52777, 52779, 52781, judeţul Mehedinţi;

- **se supune evaluării impactului asupra mediului, se supune evaluării adecvate şi nu se supune evaluării impactului asupra corpurilor de apă**.

Justificarea prezentei decizii:

I. Motivele pe baza cărora s-a stabilit necesitatea efectuării evaluării impactului asupra mediului sunt următoarele:

1. Caracteristicile proiectului:

a) proiectul se încadrează în prevederile Legii nr.292/2018 privind evaluarea impactului anumitor proiecte publice şi private asupra mediului, anexa nr. 2, pct. 2 – industria extractivă lit.a) “cariere, exploatări miniere de suprafaţă şi de extracţie a turbei, altele decât cele prevăzute în anexa nr.1”;

Proiectul urmează a se derula în aria naturală protejată avifaunistică ROSPA0011 Blahniţa.

În zona în care este propus a se derula proiectul, în prezent mai există şi alte exploatări de pietriş şi nisip, fapt ce conduce la necesitatea identificării impactului cumulat al acestor proiecte asupra mediului.

b) dimensiunea și concepția întregului proiect: perimetrul propus pentru realizarea acestui iaz piscicol este amplasat pe raza administrativ-teritorială a comunei Hinova, judeţul Mehedinţi, în extravilanul satului Hinova la o distanţă de aproximativ 2,0- 2,5 km vest de localitatea Hinova şi în interiorul sitului NATURA 2000 ROSPA0011 Blahniţa, între fluviul Dunărea şi braţul Dunărea Mică pe braţul drept al acesteia.

Terenul este situat în extravilanul satului Hinova, comun Hinova şi are o suprafaţă de 60350 mp fiind proprietatea societăţii ALPHA CONSTRUCT SISTEM S.A.

Suprafaţa terenului este formată prin alipirea a patru parcele, conform extraselor de carte funciară astfel:

1. Suprafaţa de 20 477 mp – CF 52775:
2. Suprafaţa de 25 568 mp – CF 52777;
3. Suprafaţa de 8174 mp – CF 52779;
4. Suprafaţa de 6131mp – CF 52781.

Accesul în perimetru se poate face din DN 56B care face legătura între comuna Hinova şi Porţile de Fier, pe un drum de tarla amplasat între un alt perimetru învecinat - înstrăinat de titular unei alte societăți şi actualul perimetru.

Suprafaţa perimetrului de excavare are o formă poligonală regulată de 60350mp, respectiv 0,06Kmp.

Acumularea de agregate minerale este reprezentată printr-o acumulare de nisipuri şi pietrişuri în lunca Dunării, într-un patrulater cu lungimea de cca.444,0m şi o lăţime de cca. 136,0m.

Grosimea zăcământului este cuprinsă între 12,0m şi 10,5m, până la cota +31,0 m.

Perimetrul iazului piscicol ALPHA, este delimitat de următoarele puncte de contur în sistem de proiecţie STEREO 1970:

|  |  |  |
| --- | --- | --- |
| 1. LOCALIZARE PERIMETRU | | |
| * 1. Coordonate delimitare perimetru | | |
| Nr.pct. | X | Y |
| 1. | 338 408 | 322 292 |
| 2. | 338 358 | 322 165 |
| 3. | 338 000 | 322 458 |
| * 1. Sistem de referinţă: STEREO 70 | | |
| * 1. Limita de adâncime: +31,0 m | | |
| * 1. Suprafaţa: S=0,06Kmp | | |

Realizarea iazului piscicol se va face prin exploatarea agregatelor minerale existente în perimetrul de exploatare denumit Iaz Piscicol ALPHA.

Exploatarea se va realiza în două trepte orizontale, sub cota terenului până la cota finală de +31,0 m după cum urmează:

* o treaptă deasupra nivelului hidrostatic până la cota de +36,0 m cu 1,5 m deasupra nivelului hidrostatic şi o subtreaptă de 1,5 m de la +36,0 m până la cota nivelului hidrostatic, +34,5 m.
* o treaptă submersă de la +34,5 m până la +31,0 m (h=3,5m).

Volumul total determinat pentru suprafaţa de 60350 mp şi adâncimea de până la cota +31,0m este de 679617 mc (inclusiv resursa imobilizată în pilieri).

▪ Parametrii geometrici ai exploatării:

* lăţimea platformei treptei = 10,0 m;
* lungimea = cca.130m;
* adâncimea de exploatare = +31,0 mdMN;
* unghi de taluz general al micocarierei =300;
* pilieri de siguranţă = cca. 10,0m pe cele 4 laturi ale terenului;
* htreaptă deasupra nivelului hidrostatic=6,5 – 9,5 m;
* htreaptă submersă=3,5m;
* suprafață bazin piscicol (luciu de apă): 33930 mp;
* volum de apă: 116,250 mii mc;
* lungime iaz=420,5 m;
* lățime iaz=117m;
* cotă fund iaz: 31,00 mdMN;
* nivel hidrostatic:34,5 mdMN;
* înălțime apă:3,5m;
* pilieri de siguranță pentru bazinulo piscicol, h=5m, berma având lățimea de 10m;
* suprafața ce se va excava este de 49200mp;
* adâncimea medie de excavare: 11,26m;
* adâncimea maximă de excavare:12,50m;
* adâncimea minimă de excavare:10,3m.

Volumul total de resursă minerală aferent suprafeţei perimetrului de exploatare a fost calculat folosind un program specilizat SURFER 13, rezultând un volum de 679 617 mc (până la cota +31,0m) inclusiv volum imobilizat în pilierii de protecţie a iazului, ce se va exploata defalcat pe o perioadă de cinci ani.

Iazul realizat după excavare va permite practicarea acvaculturii şi a pescuitului sportiv de agrement, datorită dezvoltării pe cale naturală a unor specii autohtone de peşti.

c) cumularea cu alte proiecte: în vecinătatea zonei de implementare a proiectului, există atât în derulere, în faza de avizare/autorizare mai multe proiecte de exploatare nisip şi pietriş, fapt pentru care se impune evaluarea impactului cumulat al acestor proiecte asupra mediului;

d)utilizarea resurselor naturale, în special a solului, a terenurilor, a apei şi a biodivesităţii: pentru realizarea iazului piscicol se foloseşte un teren în suprafaţă de 60 350 mp prin excavarea şi extragerea agregatelor minerale. Ca urmare va rezulta un volum considerabil de sol vegetal, care va fi folosit pentru rambleerea taluzelor iazului piscicol. Perimetrul analizat este amplasat peste corpul de apă subteran ROJI 06 Lunca şi terasele Dunării conform Planului de management ABA JIU Craiova.

Din punct de vedere hidrogeologic, acviferul localizat în depozitele de luncă se află în conexiune hidraulică cu fluviul Dunărea, fiind drenat de către aceasta, cu excepţia perioadelor cu ape mari, când Dunărea alimentează acviferul freatic. Nu se foloseşte şi nu rezultă apă tehnologică – atât în perioada de execuţie cât şi funcţionare a proiectului.

e)cantitate și tipurile de deșeuri generate/gestionate:

- proiectul va genera deşeuri  fără caracter periculos  în etapa de execuţie - respectiv deşeuri menajere. Aceste deşeuri vor fi depozitate temporar în spaţii special amenajate, în recipienţi/saci închişi, fără creeare de stocuri şi se vor preda numai operatorului autorizat din zonă. Personalul ce va realiza investiţia este în număr redus – efectiv persoanele ce vor lucra cu buldozerele şi excavatoarele.

f)poluarea și alte efecte negative:

În faza de realizare a proiectului, asupra straturilor de sol va exista un impact ca urmare a amenajărilor de pregătire a terenului, a căilor de acces, fapt ce va conduce la o expunere la factorii ce contribuie la eroziunea superficială. Nu se vor deversa nici un fel de ape reziduale pe amplasament în perioada de realizare a proiectului. Nu se vor spăla utilajele/echipamentele în zona amplasamentului în special în fluviul Dunărea sau braţul Dunărea Veche.

* AER: pe perioada execuţiei lucrărilor de realizare a proiectului, sursele de poluare a aerului atmosferic sunt reprezentate de:
* lucrările de excavare– ce pot genera emisii de pulberi în atmosferă;
* utilajele/echipamentele cu care se execută lucrările prevazute prin proiect – emisii specifice arderilor motoarelor cu combustie internă (ce au drept combustibil motorina), utilaje ce vor fi dotate cu motoare de generaţie cât mai recentă în vederea limitării noxelor;
* pe perioada de funcţionare – nu este cazul.
* APĂ: pe perioada de de realizare a proiectului de investiţii există posibilitatea apariţiei poluării accidentale datorită utilajelor/maşinilor prost întreţinute. În cazul unor scurgeri accidentale, aceste substanţe pot pătrunde în pânza freatică superioară. Se vor folosi toalete ecologice pentru personal.
* SOL: în timpul perioadei de execuţie, solul ar putea fi poluat fie local accidental, pe zone restrânse cu poluanţi de natura produselor petroliere sau uleiurilor minerale provenite de la utilajele cu care se execută excavaţia; solul vegetal va fi decopertat şi depozitat separat pentru a putea fi reutilizat la refacerea mediului.
* ZGOMOT:zgomotul și alte surse de disconfort pot apărea de la utilaje în timpul executării proiectului, fapt ce conduce la respectarea programului de odihnă al locuitorilor din zonă (transportul resursei) şi un program numai în timpulo zilei;

g) riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor ştiinţifice: nu se vor folosi substanţe periculoase, tehnologia nu prezintă risc de accidente majore. Datorită dimensiunilor şi specificului proiectului nu se vor degaja cantități notabile de gaze cu efect de seră;

h)riscurile pentru sănătatea umană: prin punctul de vedere transmis de Direcţia de Sănătate Publică Mehedinţi – în format electronic în data de 26.07.2019 cât şi în Procesul Verbal nr. 848 din 23.01.2020, al Şedinţei C.A.T. s-a solicitat de către reprezentantul Direcției de Sănătate Publică Mehedinți necesitatea întocmirii Studiului de impact asupra Sănătăţii, cf. Ordinului nr.119/2014 pentru aprobarea Normelor de igienă şi sănătate publică privind mediul de viaţă al popilaţiei, completat şi modificat de Ordinul nr.994/2018, în vederea evaluării impactului asupra stării de sănătate a populației.

2.Amplasarea proiectului:

1. utilizarea actuală și aprobată a terenurilor: terenul pe care se va implementa proiectul este situat în extravilanul comunei Hinova iar conform Certificatului de urbanism nr.39/27.05.2019 (2084 din 27.05.2019) emis de Primăria comunei Hinova, terenul are categoria de folosinţă arabil;
2. bogăția, disponibilitatea, calitatea și capacitatea de regenerare relative ale resurselor naturale (inclusiv solul, terenurile, apa și biodiversitatea) din zonă și din subteranul acesteia –   proiectul va utiliza în cantităţi considerabile - apă, nisip, şi pietriş, combustibili  pentru utilaje, achiziționate de la firme autorizate;

Teritoriul studiat face parte din bazinul hidrografic al fluviului Dunărea, pe malul drept al braţului Dunărea Mică, în zona delimitată de Dunăre şi braţul Dunărea Mică.

Ca urmare a îndiguirii Dunării pe sectorul Hinova-Ostrovu Corbului-Batoţi, braţul Dunărea Mică a fost barat, fapt ce a condus la modificarea regimului hidrologic al zonei prin transformarea apelor curgătoare în ape stătătoare.Perimetrul de exploatare este suprapus peste Corpul de apă subterană ROJI 06 – Lunca şi terasele Dunării- Calafat. Sub aspect geologic, zona aprţine marii unităţi structurale ‹Platforma Moesica› formată dintr-un fundament cristalin peste care s-a aşezat o cuvertură sedimentară, caracterizată prin prezenţa formaţiunilor sedimentare de vârstă cuaternară, depozite stratificate cu grosimi variabile din materiale diversificate.La suprafaţă apar depozite formate din pietrişuri şi nisipuri fluvio-lacustre şi fluviatile, nisipiri eoliene, loess.

Perimetrul de exploatare ALPHA se află situat în interiorul Sitului NATURA 2000 ROSPA0011 Blahniţa. Situl se întinde pe raza a opt comune – Burila Mare, Devesel, Gogoşu, Gruia, Hinova, Jiana, Pătulele şi Vânjuleţ.

În interiorul acestei arii naturale avifaunistice Blahniţa se regăseşte situl de importanţă comunitară SCI Pădurea Stârmina (codul ROSCI0173) cu o suprafată totală de 123,0 ha, din care o parte (100,3 ha) este inclusă în lista Rezervaţiile naturale şi Monumentele naturii, aparţinând comunei Hinova. Perimetrul de exploatare este situat la o distanţă de peste 2 km de Pădurea Stârmina.

Amplasamentul proiectului

1. capacitatea de absorbţie a mediului natural:

1.zone umede, zone riverane, guri ale râurilor: amplasamentul carierei este localizat între braţul Dunărea Mică şi fluviul Dunărea, la o distanţă de peste 1 km de limita zonei umede aflate între Hinova şi Ostrovul Corbului, cu regim de protecţie la nivel judeţean, declarată rezervaţie prin Hotărârea nr.13/10.07.2000 privind completarea Hotîrârii nr.26/1994 a Consiliului Judeţean Mehedinţi;

2.zone costiere și mediul marin: nu este cazul;

3.zonele montane și forestiere: nu este cazul;

4.arii naturale protejate de interes național, comunitar, internațional: amplasamentul pe care urmează să se realizeze proiectul se află situat în situl NATURA 2000 ROSPA 0011 Blahniţa,conform Punctului de Vedere nr. 851 din 04.06.2019, emis de Biroul Calitatea Factorilor de Mediu din cadrul APM Mehedinți;

5.zone clasificate sau protejate conform legislației în vigoare: nu este cazul;

6.zonele în care au existat deja cazuri de nerespectare a standardelor de calitate a mediului prevăzute de legislația națională și la nivelul Uniunii Europene și relevante pentru proiect sau în care se consideră că există astfel de cazuri: nu este cazul.

7.zonele cu o densitate mare a populației: lucrările propriu-zise se vor realiza la o distanţă de aproximativ 2 km de zona populată, respectiv în extravilanul comunei Hinova; numai activitatea anexă de transport a agregatelor minerale excavate din perimetru traversează intravilanul mai multor localităţi până la punctul de prelucrare;

8.peisajele și situri importante din punct de vedere istoric, cultural sau arheologic: nu este cazul – conform adresei nr. 937/24.07.2019 emisă de Direcția Județeană pentru Cultură Mehedinți – prin care se specifică faptul că în perimetrul iazului piscicol "ALPHA" nu se găsesc monumente istorice, cilturale, religioase și situri arheologice.

3.Tipurile și caracteristicile impactului potențial:

1. importanța și extinderea spațială a impactului: proiectul va avea impact local, fiind un proiect de dimensiuni medii şi care va produce modificări ale cadrului natural al amplasamentului;

Prin efectuarea studiului de impact asupra mediului se va evalua impactul extracţiei pietrişului şi nisipului asupra vecinătăţilor amplasamentului precum şi asupra florei şi faunei din zona proiectului propus.

1. natura impactului:

* la faza de execuție sursele de poluare vor avea un impact minor asupra aerului datorită emisiilor de particule în suspensie, rezultate din antrenarea particulelor fine de resursă în timpul execuţiei excavărilor, încărcării şi transportului acestora, precum şi emisii de poluanţi specifici gazelor de eşapament rezultate de la utilajele de extracţie precum şi cele de transport;
* de asemenea la faza de execuție a proiectului, impactul asupra factorului de mediu sol/subsol poate fi unul semnificativ dacă se produc poluări cu produse petroliere provenite de la utilaje, stocarea necontrolată a deșeurilor, etc;
* la implementarea proiectului sursele potențiale de zgomot sunt lucrările propriu zise de realizare a excavaţiei şi transportul materialelor;

1. natura transfrontieră a impactului – proiectul propus este la o distanţă de aproximativ 1 km de graniţa cu Serbia;
2. intensitatea şi complexitatea impactului –impactul asupra factorilor de mediu va fi evaluat în urma întocmirii Studiului de impact asupra mediului;
3. probabilitatea impactului – în perioada de execuţie a proiectului impactul lucrărilor asupra factorilor de mediu va fi temporar; probabilitatea impactului se va evalua în Studiul de impact asupra mediului;
4. debutul, durata, frecvenţa şi reversibilitatea preconizate ale impactului – proiectul se va eşalona pe durata a mai multor ani;
5. cumularea impactului cu impactul altor proiecte existente și/sau aprobate: în zonă se află în derulare alte proiecte de extracţie agregate minerale în vederea executării de iazuri piscicole, fapt pentru care în Studiul de impact asupra mediului se va aborda şi aspectul cuntificării impactului cumulat al proiectului propus cu proiectele aflate în zona studiată;
6. posibilitatea de reducere efectivă a impactului: va reieşi din elaborarea studiilor solicitate.
7. Observaţii din partea puiblicului: pe perioada parcurgerii etapei de încadrare nu au fost observaţii din partea publicului.

II. Motivele pe baza cărora s-a stabilit necesitatea efectuării evaluării adecvate sunt următoarele:

* proiectul intră sub incidenţa art.28 din O.U.G. nr.57/2007 privind regimul ariilor naturale protejate, conservarea habitatelor natural, a florei şi faunei sălbatice, cu modificările şi completările ulterioare aprobată prin Legea nr.49/2011 - conform punctului de vedere nr.851/04.06.2019, emis de Biroul Calitatea Factorilor de Mediu - Biodiversitate din cadrul Agenţiei pentru Protecţia Mediului Mehedinţi, **deoarece poate avea efecte negative semnificative asupra ariei naturale protejate ROSPA0011 Blahniţa,** iar ca urmare a întocmirii listei de control privind decizia etapei de încadrare a reieşit **necesitatea solicitării şi întocmirii studiului de evaluare adecvată**.
* Conform punctului de vedere emis de A.N.A.N.P., înregistrat la Agenția pentru Protecția Mediului Mehedinți cu nr.10995/01.08.2019, proiectul mai sus menţionat, **este susceptibil de a avea impact negativ semnificativ asupra speciilor și habitatelor protejate de interes comunitar pentru conservarea cărora a fost desemnată aria naturală protejată ROSPA0011 Blahniţa**

Totodată este necesară solicitarea avizului Agenţiei Naţionale pentru Arii Naturale Protejate – în vederea emiterii actului de reglementare, conform art.281 din O.U.G. nr.57/2007 modificată de Legea nr.49/2011.

III. Motivele pe baza cărora s-a stabilit necesitatea neefectuării evaluării impactului asupra corpurilor de apă ––conform punctului de vedere al A.N.A.R. – Administraţia Bazinală de Apă Jiu, înregistrată la A.P.M. Mehedinţi cu nr. 646/20.01.2020 în care se menţionează că lucrările propuse a se realiza NU este necesară elaborarea Studiului de Evaluare Impact asupra Aorpurilor de Apa (SEICA) și lucrările NU produc modificări în planul elementelor de calitate asupra corpului de apă de suprafață PF II, cod RORW14.1\_B2 și a corpului de apă subteran ROJI06 – Lunca și terasele Dunării – Calafat.

Conform adresei nr. 589/20.01.2020, înregistrată la Agenția pentru Protecția Mediului Mehedinți cu nr.646/20.01.2020, emisă de A.B.A. Jiu Craiova pentru proiectul " Construire iaz piscicol Alpha prin exploatarea nisipului şi pietrişului", NU este necesară elaborarea Studiului de Evaluare a Impactului asupra Corpurilor de Apă (SEICA).

Pentru acest proiect s-a primit Avizul de Gospodărire a Apelor nr. 1/21.01.2020, emis de A.N.A.R. – A.B.A. Jiu Craiova.

Titularul va respecta condiţiile de realizare a proiectului în conformitate cu Avizul de Gospodărire a Apelor şi anume:

* lucrările se vor executa numai pe terenuri reglementate din punct de vedere juridic;
* se va aduce la cunoștiința S.G.A. Mehedinți data începerii lucrărilor cu 10 zile înainte de începerea lucrărilor;
* execuția lucrărilor de excavare se va face numai în perimetrul avizat, pichetat și marcat vizibil și în baza Permisului de exploatare eliberat de Agenția Națională pentru Resurse Minerale;
* prin desfășurarea activităților de extracție balast să nu producă deteriorări ale construcțiilor civile, industriale și hidrotehnice sau ale terenurilor în proprietate publică sau privată din zona de exploatare a viitorului iaz piscicol;
* se va scoate definitiv din circuitul agricol a terenului situat în extravilanul satului Hinova, comuna Hinova, județul Mehedinți;
* în cazul în care apar modificări ale prevederilor avizului de gospodărire a apelor obținut sau se vor executa lucrări suplimentare față de cela avizate, se va solicita aviz modificator, înainte de începerea acestor lucrări;
* în cazul în care apar modificări considerate necesare și care impun schimbarea soluțiilor avizate, beneficiarul investiției va solicita un nou aviz de gospodărire a apelor;
* se vor păstra pilierii de siguranță față de terenurile învecinate;
* înainte de începerea lucrărilor se va borna perimetrul și se vor efectua periodic măsurători topografice pentru urmărirea în timp a lucrărilor;
* se vor întreșine drumurile comunale și de exploatare utilizate pentru transportul agregatelor;
* lucrările de întreținere și reparații ale utilajelor și mijloacelor de transport se vor efectua numai în locuri special amenajate în acest sens;
* este strict interzisă spălarea utilajelor în zona de exploatare, iar alimentarea cu motorină și lubrifianți se va face cu asigurarea tuturor condițiilor de evitare a poluării pânzei freatice;
* se va solicita autorizație de gospodărire a apelor pentru realizarea lucrărilor de exploatare agregate minerale;
* se va solicita și obține autorizația de gospodărire a apelor pentru exploatarea iazului piscicol după finalizarea lucrărilor de extragere a agregatelor minerale;
* se interzice deschiderea și exploatarea în zonele de terasă a punctelor de extracție a agregatelor minerale fără aviz de gospodărire a apelor, respectiv fără autorizație de gospodărire a apelor;
* este interzisă evacuarea apelor uzate în orice sursă de suprafață sau subterană și poluarea în orice mod a acestora;
* se vor executa două foraje de monitorizare, amplasate unul în amonte și altul în aval în raport cu direcția generală de curgere a apei subterane; se vor lua toate măsurile atât pe durata executării iazului cât și pe durata exploatării acestuia, pentru evitarea pătrunderii în acvifer a unor substanțe potențial poluante;
* din cele două foraje se vor recolta periodic probe de apă și vor fi analizate din punct de vedere al caracteristicilor fizico-chimice și bacteriologice, conform legislației în vigoare, considerându-se ca reper valorile prag indicate pentru corpul de apă subterană ROJi06 Lunca și terasele Dunării și afluenții săi (Calafat);
* în cazul producerii unor daune riveranilor, daune care au legătură cu obiectivul propus a se executa, beneficiarul va suporta integral cheltuielile generate de remedierea acestora;
* în cazul în care în timpul executării lucrărilor la care se referă avizul de gospodărire a apelor, se constată faptul că acestea determină ridicarea nivelului apei, în urma căruia se produce inundarea de obiective sociale și/sau economice, se va impune beneficiarului ca pe cheltuiala proprie să înlăture efectele negative constatate;
* în perioada de execuție a lucrărilor, se vor lua toate măsurile care se impuun pentru protecția factorilor de mediu, a zonelor apropiate și se va respecta întocmai tehnologia de lucru prezentată în documentație, luându-se măsuri de prevenire și combatere a poluărilor accidentale, în special cu produse petroliere ca urmare a funcționării utilajelor;
* în cazul producerii unei poluări accidentale, întreaga răspundere din punct de vedere al depoluării zonei și suportării eventualelor costuri revine beneficiarului;
* orice avarie suferită la lucrări în timpul execuției sau exploatării acestora, cauzată de fenomenele hidrometeorologice periculoase independente de activitatea de întreținere și exploatare a lucrărilor hidrotehnice, intră în sarcina beneficiarului;
* se interzice extracția nisipului și pietrișului din albia cursului de apă;
* titularul va aduce terenul la starea inițială în cazul în care renunță la finalizarea și exploatarea iazului piscicol;
* avizul de gospodărire a apelor își menține valabilitatea pe toată durata de realizare a lucrărilor, dacă execuția acestora a început în cel mult 24 de luni și dacă sunt respectate prevederile înscrise în aviz.

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

La finalizarea lucrărilor se va notifica Agenţia pentru Protecţia Mediului Mehedinţi - în vederea verificarii realizarii proiectului în conformitate cu cerinţele legale şi cu condiţiile din prezentul act şi intocmirii procesului verbal de constatare a respectării tuturor condiţiilor impuse, proces-verbal care va face parte din procesul-verbal de recepţie la terminarea lucrărilor.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzu

te la art. 2 din Legea nr. .... privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr.292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

**Director Executiv,**

**Dragoş Nicolae TARNIŢĂ**

**Şef serviciu A.A.A., Şef birou C.F.M.,**

**Marilena FAIER Liviu CĂPRESCU**

**Întocmit , Întocmit,**

**Amalia EPURAN Magda DUMBRĂVEANU**